Anne Paluver

Anne Paluver (sündinud 4. novembril 1952) on eesti näitleja. Paluver lõpetas 1970. aastal Tallinna 22. Keskkooli, seejärel õppis Tartu Riiklikus Ülikoolis matemaatikat. Aastatel 1972–1976 õppis ta Tallinna Riikliku Konservatooriumi lavakunstikateedris ning lõpetas selle 7. lennus. Pärast lavakooli lõpetamist (1976) töötas Anne Paluver paarkümmend aastat näitlejana Eesti Draamateatris. Juba noore näitlejana sai Paluver sageli suuri rolle, nagu Gertrud "Hamletis" jpm. Draamateatrist suundus Paluver Vanalinnastuudiosse (1995). Pärast Vanalinnastuudio reorganiseerimist NO99-ks jäi Paluver koos teiste sealseni töötanud näitlejatega tööta ja jätkas näitlejana tööd selle trupi baasil loodud Vana Baskini Teatris. Anne Paluver on teinud rolle ka teleteatris, tuntumad tööd on olnud telelavastustes "Pisuhänd" (Matilde), "Tabamata ime" (Eva Marland), "Kardemoni linna rahvas ja röövlid" (tädi Sofi), "Amoraalne lugu" (Liida), "Päikesepoisid" jm. Paluver on esinenud Eesti Raadio ja Eesti Televisiooni meelelahutussaadetes ning Eesti Filharmoonia estraadikavades, mänginud kuuldemängudes. Paluver on kaasa teinud ka muusikalides. Näiteks oli tal roll 5. novembril 2004 esietendunud muusikalis "Hull sinu järele", samuti muusikalis "Georg". 1974 "Värvilised unenäod", mängufilm, vikerkaar 1976 "Aeg elada, aeg armastada", mängufilm, Epp 1978 "Imelugu", muusikafilm, neitsi 1981 "Pisuhänd", telemängufilm, Matilde 1981 "Keskpäev", telemängufilm, Peetri ema (hääl) 1988 "Giordano", tudengifilm, Aadu naine 1989 "Kalapäev", tudengifilm, mehe naine 1989 "Äratus", mängufilm, Salme Peterson 1990 "Miss Marpleʹi lood", teleseriaal 1991 "Noorelt õpitud", mängufilm, direktriss 1991 "Rahu tänav", mängufilm, episoodiline osa 1997 "Minu Leninid", mängufilm, bolševik 1997 "Perekondlik sündmus", tudengifilm, medõest tädi 1998 "Kallis härra Q", mängufilm, tädi Ethel 2000 "Nota bene! Teatriluulud", teleseriaal, Regina Polt 2003 "Diil", mängufilm, teller 2004 "Sigade revolutsioon", mängufilm, staabikomissar 2005 "Kõrini!", mängufilm, virtin 2007 "Põhjakonn", animafilm, (hääl) 2008–2011 "Eestlane ja venelane", teleseriaal, Mutt 2010–2019 "ENSV", teleseriaal, partorg 2013 "Elavad pildid", mängufilm, saksa vanaproua 2013 "Kaastundeavaldus", mängufilm, Helle 2018 "Elu hammasratastel", mängufilm 2018 "Klassikokkutulek 2: Pulmad ja matused", mängufilm, tädi Kristel 2019–... "EnsV", teleseriaal, partorg 2020 "Toru töö", tudengifilm, Juta 2021 "Jahihooaeg", mängufilm, Eva ülemuse naine Tema isa oli matemaatik Nikolai Paluver. Ta oli abielus näitleja Toomas Otsaga, abielust sündis üks tütar, kooselust Paul Poomiga sündis poeg Paul. 2012 Oskar Lutsu huumoripreemia Eesti Teatriliit. Anne Paluver. "Kes? Mis? Kus?" 2006, lk. 352 "Kes? Mis? Kus?" 2006, lk. 439 Eesti filmi andmebaas. Anne Paluver. Siin ja praegu: Anne Paluver. ERR arhiiv, 30. märts 1996. Anneli Ammas, "Anne Paluver ei hooli juubelist", Eesti Päevaleht, 2. november 2002 "Anne Paluver hakkas lavastajaks", Postimees.ee, 21. märts 2006 Jüri Aarma, Anne Paluver: olen olnud nii koristaja kui ka ahjukütja, Maaleht.ee, 27. märts 2010 KÖP. PERSONA. Anne Paluver. ERR arhiiv, 26. september 2013. Anu Saagim, Anne Paluver: olen tunnelit oma silmaga näinud – seda, mis teispoolsusesse viib. Õhtuleht, 4. november 2017 Marvi Taggo, Anne Paluver: ärge tulge mind kiitma, vaid rääkige, kuidas asi tegelikult on. Eesti Naine, 23. märts2019, Galerii ja videod: Anne Paluver 70. err.ee, Inimesed, 04. nobember 2022.